Jammu i Kashmir
Jammu i Kashmir (engleski: Jammu and Kashmir) izgovor (IPA: /dʒəmmuː ənd kəʃmiːr/, kašmirski:ज्वम त॒ कॅशीर جۄم تٕہ کٔشِیر, hindi:जम्मू और कश्मीर, urdu:مقبوضہ کشمیر) (često skraćen na Kašmir) je najsjevernija država Indije, čiji se najveći dio nalazi u himalajskim planinama. Jammu i Kashmir dijeli granicu s Himachal Pradeshom na jugu, Pakistanom na zapadu i NR Kinom na sjeveru i istoku. Jammu i Kashmir se sastoji od tri jedinice: Jammu, Doline Kashmira i Ladakha. Srinagar je ljetni, a Jammu zimski glavni grad. Dolina Kashmira, isto tako poznata kao Kashmirska Dolina, je poznata po brojnim planinskim pejzažima. Poznat kao "Grad hramova", Jammu privlači desetine hiljada turista, isto kao i hinduističkih i muslimanskih hodočasnika svake godine. Ladakh, također poznat kao "Mali Tibet", je poznat po ljepoti svojih planina i budističkoj kulturi koja je ustanovljena još u 2. vijeku. Iako većina stanovništva ispovijeda islam, Jammu i Kashmir imaju velike i snažne zajednice hindusa, budista i sika.